## Pravilnik o zemljopisnim područjima uzgoja vinove loze

### NN 74/2012 (4.7.2012.), Pravilnik o zemljopisnim područjima uzgoja vinove loze

MINISTARSTVO POLJOPRIVREDE

1723

Na temelju članka 19. stavka 2. Zakona o vinu (»Narodne novine« br. 96/03 i 55/11) ministar poljoprivrede donosi

PRAVILNIK

O ZEMLJOPISNIM PODRUČJIMA UZGOJA VINOVE LOZE

I. OPĆE ODREDBE

Članak 1.

Ovim Pravilnikom propisuju se zemljopisna područja uzgoja vinove loze Republike Hrvatske koja se dijele na zone, regije, podregije, vinogorja i vinogradarske položaje.

Ova podjela temelji se na administrativnim granicama gradova i općina iz Zakona o područjima županija, gradova i općina u Republici Hrvatskoj (»Narodne novine« br. 86/06, 125/06, 16/07, 46/10 i 145/10), a njihove granice vidljive su u Arkod sustavu.

Otoci su navedeni kao cjeline bez navođenja gradova i općina na njihovom prostoru. Podjela vinogorja na vinogradarske položaje se, osim prema administrativnoj podjeli gradova i općina, temelji i na specifičnostima tih položaja.

II. PODJELA NA REGIJE I PODREGIJE

Članak 2.

Zemljopisno područje uzgoja vinove loze Republike Hrvatske dijeli se na tri regije:

– Istočna kontinentalna Hrvatska

– Zapadna kontinentalna Hrvatska

– Primorska Hrvatska.

Članak 3.

Vinogradarska regija Istočna kontinentalna Hrvatska dijeli se na podregije:

– Hrvatsko Podunavlje,

– Slavonija.

Vinogradarska regija Zapadna kontinentalna Hrvatska dijeli se na podregije:

– Moslavina,

– Prigorje – Bilogora,

– Zagorje – Međimurje,

– Plešivica,

– Pokuplje.

Vinogradarska regija Primorska Hrvatska dijeli se na podregije:

– Hrvatska Istra,

– Hrvatsko primorje,

– Sjeverna Dalmacija,

– Dalmatinska zagora,

– Srednja i Južna Dalmacija.

III. PODJELA PODREGIJA NA VINOGORJA

Članak 4.

Podregije se dijele na sljedeća vinogorja:

1. Podregija Hrvatsko Podunavlje dijeli se na:

– Vinogorje Srijem (Ilok, Vukovar, Lovas, Tovarnik, Tompojevci, Bogdanovci, Nuštar, Nijemci, Stari Jankovci, Vinkovci, Ivankovo, Vođinci, Stari Mikanovci, Jarmina, Bošnjaci, Gradište, Trpinja, Tordinci, Markušica, Borovo, Drenovci, Otok, Privlaka, Andrijaševci, Županja, Gunja, Vrbanja, Negoslavci, Cerna, Štitar, Babina Greda),

– Vinogorje Erdut (Erdut, Osijek, Ernestinovo, Semeljci, Šodolovci, Vuka, Bizovac, Cepin, Koška, Bizovac, Valpovo, Petrijevci, Magadenovac, Donji Miholjac, Podravska Moslavina, Viljevo, Marijanci, Belišće, Vladislavci, Antunovac),

– Vinogorje Baranja (Beli Manastir, Kneževi Vinogradi, Popovac, Draž, Čeminac, Jagodnjak, Bilje, Petlovac, Darda).

2. Podregija Slavonija dijeli se na:

– Vinogorje Đakovo (Đakovo, Trnava, Drenje, Levanjska Varoš, Satnica Đakovačka, Gorjani, Punitovci, Viškovci),

– Vinogorje Slavonski Brod (Garčin, Podcrkavlje, Slavonski Brod, Sibinj, Brodski Stupnik, Oriovac, Bukovlje, Klakar, Bebrina, Donji Andrijevci, Vrpolje, Slavonski Šamac, Strizivojna, Gornja Vrba, Oprisavci, Gundinci, Velika Kopanica, Sikirevci),

– Vinogorje Nova Gradiška (Nova Gradiška, Nova Kapela, Staro Petrovo Selo, Rešetari, Cernik, Gornji Bogičevci, Dragalić, Okučani, Stara Gradiška, Vrbje, Davor)

– Vinogorje Požega – Pleternica (Požega, Pleternica, Brestovac, Jakšić),

– Vinogorje Kutjevo (Čaglin, Kutjevo, Kaptol, Velika),

– Vinogorje Daruvar (Daruvar, Dežanovac, Konačnica, Sirač, Dulovac),

– Vinogorje Pakrac (Pakrac, Lipik),

– Vinogorje Feričanci (Našice, Feričanci, Podgorač, Donja Motičina, Đurđenovac),

– Vinogorje Orahovica – Slatina (Orahovica, Slatina, Čačinci, Mikleuš, Nova Bukovica, Voćin, Sopje, Čađavica, Crnac, Zdenci),

– Vinogorje Virovitica (Virovitica, Suhopolje, Pitomača, Špišić Bukovica, Lukač, Gradina).

3. Podregija Moslavina dijeli se na:

– Vinogorje Voloder – Ivanić Grad (Kloštar Ivanić, Ivanić-Grad, Križ, Velika Ludina, Popovača, Kutina, Lipovljani, Novska),

– Vinogorje Čazma (Čazma, Štefanje, Ivanska, Berek, Hercegovac, Garešnica, Velika Trnovitica).

4. Podregija Prigorje – Bilogora dijeli se na:

– Vinogorje Dugo Selo – Vrbovec (Dugo Selo, Brckovljani, Preseka, Vrbovec, Dubrava, Fankaševac, Gradec, Rugvica),

– Vinogorje Kalnik (Kalnik, Križevci, Sveti Petar Orehovec, Sv. Ivan Žabno, Gornja Rijeka),

– Vinogorje Koprivnica – Durđevac (Koprivnica, Sokolovac, Rasinja, Koprivnički Ivanec, Koprivnički Bregi, Novigrad Podravski, Durđevac, Virje, Kloštar Podravski, Podravske Sesvete, Kalinovac, Ferdinandovac, Molve, Novo Virje, Gola, Hlebine, Peteranec, Drnje, Legrad, Delekovec),

– Vinogorje Bilogora (Bjelovar, Grubišno Polje, Veliki Grđevac, Kapela, Rovišće, Veliko Trojstvo, Nova Rača, Velika Pisanica, Severin, Šandrovac, Zrinski Topolovac),

– Vinogorje Zelina (Sv. Ivan Zelina, Rakovec, Bedenica),

– Vinogorje Zagreb (Grad Zagreb sjeverno od Save).

5. Podregija Zagorje – Međimurje dijeli se na:

– Vinogorje Međimurje (Štrigova, Selnica, Sv. Juraj na Bregu, Gornji Mihaljevec, Sveti Martin na Muri, Mursko Središće, Podturen, Dekanovec, Domašinec, Belica, Čakovec, Nedelišće, Mala Subotica, Prelog, Vratišinec, Strahoninec, Orehovica, Pribislavec, Goričan, Kotoriba, Sveta Marija, Donja Dubrava, Donji Kraljevec, Donji Vidovec, Šenkovec),

– Vinogorje Varaždin (Varaždin, Vinica, Ivanec, Novi Marof, Varaždinske Toplice, Ljubišćica, Breznički Hum, Breznica, Visoko, Lepoglava, Bednja, Klenovnik, Maruševac, Donja Voća, Cestica, Jalžabet, Gornji Kneginec, Sveti Ilija, Beretinec, Vidovec, Petrijanec, Sračinec, Trnovec Bartolovečki),

Vinogorje Ludbreg (Martijanec, Ludbreg, Mali Bukovec, Veliki Bukovec, Sv. Đurđ),

– Vinogorje Krapina (Đurmanec, Petrovsko, Krapina, Radoboj, Jesenje),

– Vinogorje Zlatar (Zlatar, Lobor, Mače, Zlatar Bistrica, Hrašćina, Budinščina, Konjščina, Mihovljan, Novi Golubovec),

– Vinogorje Zabok (Veliko Trgovišće, Krapinske Toplice, Sveti Križ Začretje, Zabok, Bedekovčina),

– Vinogorje Klanjec (Klanjec, Kraljevec na Sutli, Kumrovec, Tuhelj, Zagorska Sela), – Vinogorje Stubica (Donja Stubica, Gornja Stubica, Marija Bistrica, Oroslavje, Stubičke Toplice),

– Vinogorje Pregrada (Pregrada, Hum na Sutli, Desinić),

– Vinogorje Zaprešić (Zaprešić, Bistra, Jakovlje, Luka, Dubravica, Marija Gorica, Brdovec, Pušća)

6. Podregija Plešivica dijeli se na:

– Vinogorje Samobor (Samobor, Sv. Nedjelja, Žumberak, Stupnik),

– Vinogorje Plešivica – Okić (Klinča Sela, Jastrebarsko – katastarske općine Desinec, Plešivica, Plešivička Reka, Jastrebarsko, Cvetković, dio katastarske općine Okić),

– Vinogorje Sveta Jana (Jastrebarsko – katastarske općine Sveta Jana, Slavetić, Petrovina, Volavje, Gornja Kupčina, Čaglje, Domagović)

– Vinogorje Krašić (Krašić),

– Vinogorje Ozalj – Vivodina (Ozalj, Kamanje, Žakanje, Ribnik).

7. Podregija Pokuplje dijeli se na:

– Vinogorje Karlovac (Karlovac, Netretić, Bosiljevo, Duga Rasa, Generalski Stol, Barilović, Draganić, Lasinja, Krnjak, Vojnić, Cetingrad, Tounj, Slunj, Ogulin, Josipdol, Vrbovsko),

– Vinogorje Vukomeričke gorice (Grad Zagreb južno od Save, Pisarovina, Pokupsko, Kravarsko, Velika Gorica, Orle),

– Vinogorje Petrinja (Petrinja, Sisak, Lekenik, Sunja, Glina, Martinska Ves, Topusko, Gvozd, Hrvatska Kostajnica, Majur, Dvor, Jasenovac, Hrvatska Dubica, Donji Kukuruzari).

8. Podregija Hrvatska Istra dijeli se na:

– Vinogorje Zapadna Istra (Bale, Brtonigla, Buje, Fažana, Grožnjan, Kaštelir-Labinci, Ližnjan, Marčana, Medulin, Novigrad, Poreč, Pula, Rovinj, Sveti Lovreč, Umag, Višnjan, Vižinada, Vodnjan, Vrsar, Fontana, Tar-Vabriga),

– Vinogorje Centralna Istra (Buzet, Barban, Cerovlje, Gračišće, Kanfanar, Karojba, Lanišće, Lupoglav, Motovun, Oprtalj, Pazin, Sveti Petar u Šumi, Svetvinčenat, Tinjan, Žminj),

– Vinogorje Istočna Istra (Kršan, Labin, Pićan, Raga, Sveta Nedelja).

9. Podregija Hrvatsko primorje dijeli se na:

– Vinogorje Opatija – Rijeka – Vinodol (Lovran, Mošćenička Draga, Opatija, Matulji, Kastav, Čavle, Kraljevica, Viškovo, Bakar, Bribir, Crikvenica, Novi Vinodolski, Vinodolska općina, Rijeka, Kostrena, Karlobag, Senj),

– Vinogorje Krk (otok Krk),

– Vinogorje Rab (otok Rab),

– Vinogorje Cres – Lošinj (otoci Cres, Lošinj, Susak i lošinjska otočna skupina),

– Vinogorje Pag (otok Pag, otok Vir).

10. Podregija Sjeverna Dalmacija dijeli se na:

– Vinogorje Zadar – Biograd (Zadar, Nin, Starigrad, Novigrad, Posedarje, Zemunik Donji, Galovac, Sukošan, Bibinje, Sveti Filip i Jakov, Pakoštane, Ražanac, Vrsi, Privlaka, Poličnik, Biograd na Moru, otok Pašman, otok Ugljan, otok Dugi otok, otok Silba i ostali otoci zadarske otočne skupine),

– Vinogorje Šibenik (Pirovac, Tisno, Vodice, Tribunj, otok Murter, otok Žut, Kornati, Bilice, Šibenik, otok Zlarin, otok Kaprije, otok Žirje, otok Šepurine – Prvić i ostali otoci šibenske otočne skupine)

– Vinogorje Primošten (Primošten, Rogoznica).

11. Podregija Dalmatinska zagora dijeli se na:

– Vinogorje Benkovac – Stankovci (Jasenice, Obrovac, Ervenik, Kistanje, Stankovci, Polača, Benkovac, Lišane Ostrovićke, Škabrnja),

– Vinogorje Skradin (Skradin),

– Vinogorje Knin (Knin, Kijevo, Civljane, Biskupija),

– Vinogorje Promina (Promina),

– Vinogorje Drniš (Drniš, Ružić, Unešić),

– Vinogorje Sinj – Vrlika (Sinj, Hrvace, Vrlika, Otok, Trilj, Dicmo, Muć, Dugopolje),

– Vinogorje Kaštelanska zagora (Primorski Dolac, Prgomet, Lećevica, Klis) – Vinogorje Imotski (Imotski, Podbablje, Proložac, Lovreć, Zagvozd, Zmijavci, Runovići, Cista Provo, Šestanovac, Zadvarje, Lokvičići),

– Vinogorje Vrgorac (Vrgorac).

12. Podregija Srednja i Južna Dalmacija dijeli se na:

– Vinogorje Kaštela – Trogir (Kaštela, Trogir, Seget, Marina, Solin, Okrug), – Vinogorje Split – Omiš – Makarska (Split, Podstrana, Omiš, Makarska, Dugi Rat, Brela, Baška Voda, Podgora, Gradac, Tučepi),

– Vinogorje Neretva (Metković, Ploče, Opuzen, Kula Norinska, Pojezerje, Slivno, Zažablje),

– Vinogorje Konavle (Konavle, Župa dubrovačka, Dubrovnik, otok Šipan, otok Koločep, otok Lopud, otok Jakljan, Dubrovačko primorje),

– Vinogorje Mljet (otok Mljet),

IV. PODJELA VINOGORJA NA POLOŽAJE

Članak 5.

Podjela vinogorja na položaje utvrđuje se sukladno Listi zemljopisnih oznaka (»Narodne novine« br. 6/04 i 111/2008).

Izmjene i dopune Liste zemljopisnih oznaka provodi Ministarstvo poljoprivrede na prijedlog Hrvatskog centra za poljoprivredu, hranu i selo, a temeljem zahtjeva proizvođača.

V. VINOGRADARSKE ZONE

Članak 6.

Zemljopisno područje uzgoja vinove loze Hrvatske pripada sljedećim vinorodnim zonama proizvodnje:

1. Zona B obuhvaća ove podregije: Moslavina. Prigorje – Bilogora, Plešivica, Pokuplje i Zagorje – Međimurje.

2. Zona CI obuhvaća ove podregije: Hrvatsko Podunavlje i Slavonija.

3. Zona CII obuhvaća ove podregije: Hrvatska Istra, Hrvatsko primorje, Dalmatinska zagora.

4. Zona CIII obuhvaća ove podregije: Sjeverna Dalmacija i Srednja i Južna Dalmacija.

VI. PRIJELAZNE I ZAVRŠNE ODREDBE

Članak 7.

Stupanjem na snagu ovog Pravilnika prestaje važiti Pravilnika o vinogradarskim područjima (»Narodne novine« br. 159/04, 64/05 i 123/07).

Vina označena prema propisu iz stavka 1. ovoga članka koja imaju Rješenje za stavljanje u promet mogu se nalaziti na tržištu do iskorištenja zaliha.

Članak 8.

Ovaj Pravilnik stupa na snagu 1. kolovoza 2012. godine.

Odredba članka 6. točke 4. ovoga Pravilnika primjenjuje se do ulaska Republike Hrvatske u Europsku uniju.

Klasa: 080-01/11-01/47

Urbroj: 525-07/0034-12-18

Zagreb, 18. lipnja 2012.

Ministar

Tihomir Jakovina, v. r.

Pravilnik, NN 74/2012-1723